stanford-oval/wikipedia huggingface dataset:
האמריקאים (סדרת טלוויזיה)
שחקנים > ראשי

קרי ראסל - אליזבת ג'נינגס/נדז'דה, קצינת ק.ג.ב. שפועלת בארצות הברית, נשואה לפיליפ.
מת'יו ריס - פיליפ ג'נינגס/מישה, קצין ק.ג.ב. שפועל בארצות הברית, נשוי לאליזבת.
הולי טיילור - פייג' ג'נינגס, בתם של אליזבת ופיליפ.
קידריך סלאטי - הנרי ג'נינגס, בנם של אליזבת ופיליפ.
נואה אמריך - סטן בימן, סוכן FBI ושכן של משפחת ג'נינגס. לא מודע לזהות האמיתית של הזוג ג'נינגס, נמצא ביחסים טובים איתם, וחבר טוב של פיליפ.
מקסימילאנו הרננדז - כריס אמאדור, סוכן FBI ושותפו של סטן בימן (עונה 1).
אנט מאהנדרו - נינה סרגייבנה קרילובה, סוכנת ק.ג.ב. ב"רזידנטורה" (עונות 1–4)
סוזן מייזנר - סנדרה בימן, אשתו של סטן (עונות 1–4)
אליסון רייט - מרת'ה הנסון, מזכירה באף.בי.איי (עונות 1–5)
לב גורן - ארקדי איוונוביץ' זוטוב, ראש ה"רזידנטורה" (עונות 1–4, 6)
קוסטה רונין - אולג איגורביץ' בורוב, סוכן ק.ג.ב. (עונות 2–6)
ריצ'רד תומאס - פרנק גאד, ראש אגף באף.בי.איי (עונות 1–4)
דילן בייקר - ויליאם קראנדל, סוכן ומדען סובייטי (עונה 4)
ברנדון ג'יי. דירדן - דניס אדרהולט, סוכן אף.בי.איי (עונות 4–6)
מרגו מרטינדייל - קלאודיה, קצינת ק.ג.ב., המפעילה השנייה והחמישית של בני הזוג ג'נינגס (על תפקיד זה זכתה בפרס אמי)
שחקנים > משני

דניאל פלהרטי - מת'יו בימן, בנם של סטן וסנדרה (עונות 1–5)
פרנק לנגלה - גבריאל, המפעיל הראשון והרביעי של אליזבת' ופיליפ (עונות 3–5)
ג'וליה גארנר - קימברלי "קימי" ברלנד, בתו של ראש ה-CIA המפעיל את קבוצת האפגנים
לורי הולדן - רנה, חברתו של סטן ומאוחר יותר אשתו (עונות 5–6)
סקירת הסדרה

| עונה | פרקים | תאריך שידור> פרק בכורה | תאריך שידור> פרק סיום |
| --- | --- | --- | --- |
| 1 | 13 | 30 בינואר 2013 | 1 במאי 2013 |
| 2 | 13 | 26 בפברואר 2014 | 21 במאי 2014 |
| 3 | 13 | 28 בינואר 2015 | 22 באפריל 2015 |
| 4 | 13 | 16 במרץ 2016 | 8 ביוני 2016 |
| 5 | 13 | 7 במרץ 2017 | 30 במאי 2017 |
| 6 | 10 | 28 במרץ 2018 | 30 במאי 2018 |
הערות שוליים

↑  Olivia B. Waxman, The CIA Officer Behind the New Spy Drama The Americans, entertainment.time.com, ‏30/1/2013
↑  רשת הריגול הרוסית בארה"ב גייסה ילדים כסוכנים, באתר וואלה, 26 ביולי 2012
↑  האמריקאים | כאן, באתר כאן, האמריקאים לצפייה ישירה באתר כאן 11(הקישור אינו פעיל, 9.9.2021)
| פרס גלובוס הזהב לסדרת הדרמה הטובה ביותר |
| --- | --- | --- |
| 1969–1980 | ד"ר מרכוס וולבי (1969) • המרכז הרפואי (1970) • מאניקס (1971) • קולומבו (1972) • משפחת וולטון (1973) • על אדונים ומשרתים (1974) • קוג'אק (1975) • איש עשיר, איש עני (1976) • שורשים (1977) • 60 דקות (1978) • לו גרנט (1979) • שוגון (1980) |  |
| 1981–2000 | בלוז לכחולי המדים (1981) • בלוז לכחולי המדים (1982) • שושלת (1983) • רצח במשיכת קולמוס (1984) • רצח במשיכת קולמוס (1985) • פרקליטי אל איי (1986) • פרקליטי אל איי (1987) • שלושים ומשהו (1988) • צ'יינה ביץ' (1989) • טווין פיקס (1990) • חשיפה לצפון (1991) • חשיפה לצפון (1992) • NYPD Blue ‏(1993) • תיקים באפלה (1994) • שולחן לחמישה (1995) • תיקים באפלה (1996) • תיקים באפלה (1997) • הפרקליטים (1998) • הסופרנוס (1999) • הבית הלבן (2000) |  |
| 2001–2020 | עמוק באדמה (2001) • המגן (2002) • 24 (2003) • ניפ/טאק (2004) • אבודים (2005) • האנטומיה של גריי (2006) • מד מן (2007) • מד מן (2008) • מד מן (2009) • אימפריית הפשע (2010) • הומלנד (2011) • הומלנד (2012) • שובר שורות (2013) • הרומן (2014) • מר רובוט (2015) • הכתר (2016) • סיפורה של שפחה (2017) • האמריקאים (2018) • יורשים (2019) • הכתר (2020) |  |
| 2021–היום | יורשים (2021) • בית הדרקון (2022) • יורשים (2023) • שוגון (2024) |  |
| --- | --- |
בקרת זהויות :  LCCN: no2015104936  VIAF: 310538077   WorldCat (עם VIAF): 310538077
המעקב

| --- | --- |

 סוגה:  דרמה   מותחן
 יוצרים:  קווין ויליאמסון 
 שחקנים:  קווין בייקון   ג'יימס פיורפוי   נטלי זי   שון אשמור
 ארץ מקור:  ארצות הברית 
 שפות:  אנגלית 
 מקום התרחשות:  ניו יורק, מרילנד, וירג'יניה 
 מספר עונות:  3 
 מספר פרקים:  45 (נכון לעונה השלישית)
 הפקה
 מפיק:  קווין ויליאמסון 
 מפיקים בפועל:  קווין ויליאמסון 
 חברת הפקה:  האחים וורנר 
 הפצה:  האחים וורנר טלוויזיה 
 אתר צילומים:  ניו יורק 
 טכניקת צילום:  מצלמה יחידה 
 מוזיקה:  ג'ון פריזל 
 אורך פרק:  42–45 דקות
 שידור
 רשת שידור:  פוקס 
 רשת שידור בישראל:  yes Oh
 תקופת שידור מקורית:  21 בינואר 2013 – 2015
 קישורים חיצוניים
 דף התוכנית ב-IMDb
 
המעקב (באנגלית: The Following) הייתה סדרת טלוויזיה אמריקאית מסוגת מותחן פשע-דרמטי שנוצרה על ידי קווין ויליאמסון ("דוסון קריק", "יומני הערפד") והופקה על ידי האחים וורנר.
הסדרה שודרה ברשת הטלוויזיה FOX. כוכבי הסדרה הם קווין בייקון וג'יימס פולק, ובסדרה שיחקו גם שון אשמור, נטלי זי וג'סיקה סטרופ.
העונה הראשונה שכוללת 15 פרקים, הוקרנה בבכורה ב-21 בינואר 2013 והסתיימה ב-29 באפריל 2013. ב-4 במרץ 2013 הסדרה חודשה לעונה שנייה, שהוקרנה בבכורה ב-19 בינואר 2014 והסתיימה ב-28 באפריל 2014. חידוש הסדרה לעונה שלישית הוכרז ב-7 במרץ 2014, והעונה עלתה לראשונה ב-2 במרץ 2015. ב-8 במאי 2015 פוקס ביטלה את ההסדרה לאחר שלוש עונות, כאשר הפרק האחרון שודר ב-18 במאי 2015.
עלילה > עונה ראשונה (15 פרקים)

העונה הראשונה עוקבת אחר סוכן ה-FBI לשעבר ראיין הרדי (בייקון) וניסיונותיו ללכוד את הרוצח הסדרתי ג'ו קרול (פיורפוי), בעקבות בריחתו של האחרון מהכלא. הרדי מגלה עד מהרה כי קרול הקיף את עצמו בקבוצה של אנשים בעלי דעות דומות, אותם הוא פגש תוך כדי לימודו ושהיה בכלא והפך אותם לכת של רוצחים קנאים, כולל יד ימינו, אמה היל (כורי). כאשר בנו של קרול, ג'ואי מת'יוס (קאטלט) נחטף על ידי חסידיו של אביו, הסוכנים מייק ווסטון (אשמור), דברה פרקר (פארסי), ושאר צוות ה- FBI מגלים שזה הצעד הראשון הרחב של קרול בתכנון לברוח מהמשמורת, להשפיל את הרדי ולהתאחד עם אשתו לשעבר קלייר מתיוס (זי).
עלילה > עונה שנייה (15 פרקים)

העונה השנייה מתרכזת בכת חדשה, בהובלת לילי גריי (נילסן) ובניה התאומים מארק ולוק גריי (שניהם שיחקו על ידי סם אנדרווד), כשהם מתחילים להשמיע הצהרות פומביות לפתות את קרול מתוך המסתור בזמן שאר העולם מאמין שהוא מת. ווסטון מגויס מחדש על ידי הסוכן המיוחד מנדז (קרוז) וה-FBI במטרה למצוא את הכת החדשה, ואילו הרדי ואחייניתו מקס הארדי (סטרופ) בתכנונים משלהם לאתר אותם ולמצוא את קרול, אם הוא חי בכלל.
עלילה > עונה שלישית (15 פרקים)

העונה השלישית עוקבת אחר חייו של הרדי לאחר מעצרו של קרול ומציגה את הרדי במקום טוב יותר. הוא קרוב לאחייניתו ויש לו בת זוג. ווסטון הולך בדרך אחרת ובוחר לצוד את מארק גריי. קרול נמצא בשורת המוות, ממתין להוצאתו להורג, אך ממלא תפקיד חשוב בעונה. ורוצח סדרתי אחר מוכיח שהוא מסוכן ומסוגל באותה מידה להוות איום כמו ג'ו קרול.
דמויות > דמויות ראשיות

ריאן הארדי (קווין בייקון): סוכן FBI לשעבר, הוא פרש אחרי שתפס את ג'ו קרול. נקרא לחזור לשירות כאשר קרול בורח מכלא. להארדי יש בעיות לב, מדקירה שחטף מקרול.
ג'ו קרול (ג'יימס פיורפוי): פרופסור לספרות אנגלית ורוצח סדרתי. בהיותו בכלא, קרול יוצר כת של חסידים לתוכנית נקמה בריאן הארדי.
מייק ווסטון (שון אשמור): סוכן FBI צעיר שגיבורו הוא ריאן הארדי.
ד"ר קלייר מת'יוס (נטלי זי) - עונה 1–2: אשתו לשעבר של ג'ו קרול, קיימה מערכת יחסים עם ריאן הארדי.
אמה היל (בלורי כורי) - עונה 1–2: העמידה פנים כשמרטפית של ג'ואי מת'יוס, חסידה של ג'ו קרול. אמה רצחה את אימה לעיני ג'ייקוב.
דברה פרקר (אנני פארסי) - עונה 1: המוח של ה-FBI, נמצאת בראש החקירה על ג'ו קרול.
ג'ייקוב וולס (ניקו תורטורלה) - עונה 1: העמיד פנים יחד עם פול במשך שלוש שנים כשכן של ד"ר שרה פולר, הם הציגו את עצמם כהומוסקסואלים במערכת יחסים. נתין של ג'ו קרול.
ג'ואי מת'יוס (קייל קאטלט) - עונה 1: בנם של קלייר מת'יוס וג'ו קרול. נחטף על ידי הכת, הם מנסים ללמדו שלהרוג זה לא פסול.
פול טורס (אדן קנטו) - עונה 1: עובד יחד עם ג'ייקוב במזימה של ג'ו קרול. מקנא במערכת היחסים בין אמה לג'ייקוב. מאוהב בג'ייקוב. ג'ייקוב הרג אותו על פי בקשתו.
לילי גריי (קוני נילסן) - עונה 2:
מנדי לאנג (טיפאני בון) - עונה 2:
ד"ר ארתור שטראוס (גרג הנרי) - עונה 2–3:
לוק גריי / מקס גריי (סאם אנדרווד) - עונה 2–3:
מקס הארדי (ג'סיקה סטרופ) - עונה 2–3: אחייניתו של ריאן.
גוון (זוליכה רובינסון) - עונה 3:
תיאו נובל (מייקל איליי) - עונה 3:
דמויות > דמויות משנה

סקוט טרנר (ג'ון לפייט): ראש המודיעין של המרשל שמשתתף בחקירת הכת של ג'ו קרול, מאוחר יותר מספק הגנה לקלייר מת'יוס.
רודריק (וורן קול) - עונה 1: ידיד ותיק של קרול. השריף של העיר בה שוכנת הפולחן.
טרוי ריילי (בילי בראון) - עונה 1:
ניק דונובן (מייק קולטר) - עונה 1, 3:
היילי מארקרי (אפטון וויליאמסון) - עונה 1, 3:
ג'ינה מנדז (ואלרי קרוז) - עונה 2–3:
ג'ף קלארק (פליקס סוליס) - עונה 2–3:
ג'ודי לאנג (קארי פרסטון) - עונה 2:
ג'נה מרפי (לסלי ביב) - עונה 2:
קינגסטון טאנר (טום קוואנו) - עונה 2:
קארי קוק (ספראג גריידן) - עונה 2:
קייל לוק (האנטר פאריש) - עונה 3:
דמויות > דמויות אורח

דברה פרקר (ז'אן גוסן): הופיעה בפרק הפיילוט כדברה פרקר אך הוחלפה בשחקנית אנני פארסי.
שרה פולר (מגי גרייס): הופיעה בפרק הפיילוט כקורבן של ג'ו קרול לפני שהוא נתפס וזו ניצלת בזכות הארדי.
סקירת הסדרה

| עונה | פרקים | תאריך פרק בכורה | תאריך פרק סיום |
| --- | --- | --- | --- |
| 1 | 15 | 21 בינואר 2013 | 29 באפריל 2013 |
| 2 | 15 | 19 בינואר 2014 | 28 באפריל 2014 |
| 3 | 15 | 2 במרץ 2015 | 18 במאי 2015 |
מחזיקות מעמד

| --- | --- |

לוגו הפתיחה
 מבוסס על:  "מחזיקות מעמד", סדרת טלוויזיה בריטית ששודרה ב-BBC   מאת:   ג'ו ברנד   ג'ואנה סקאנלן   ויקי פפרדין
 סוגה:  קומדיה   קומדיה רפואית
 יוצרים:  מארק וו. אולסן   ויל שפר
 בימוי:  מיגל ארטטה 
 שחקנים:  לורי מטקאלף   אלכס בורסטיין   ניסי נאש   מל רודריגז
 ארץ מקור:  ארצות הברית ארצות הברית
 שפות:  אנגלית
 מקום התרחשות:  לוס אנג'לס 
 מספר עונות:  3
 מספר פרקים:  18
 הפקה
 מפיק:  כריסן ורג'ס
 מפיקים בפועל:  ג'ף אטקינסון   ג'יין טרנדר   ג'ו ברנד   ג'ואנה סקאנלן   ויקי פפרדין   ג'ולי גרדנר   מארק וו. אולסן   ויל שפר
 חברת הפקה:  Anima Sola Productions   BBC Worldwide Productions
 הפצה:  הולו, HBO Max 
 אורך פרק:  30 דקות
 שידור
 רשת שידור:  HBO
 רשת שידור בישראל:  yes Oh
 פורמט (תמונה):  480i SDTV   1080i HDTV
 פורמט (קול):  דולבי דיגיטל
 תקופת שידור מקורית:  24 בנובמבר 2013 – 13 בדצמבר 2015
 תקופת שידור בישראל:  4 בדצמבר 2013
 קישורים חיצוניים
 www.hbo.com/getting-on
 דף התוכנית ב-IMDb
 
מחזיקות מעמד (באנגלית: Getting On) היא סדרת טלוויזיה קומית אמריקאית 
המבוססת על סדרת טלוויזיה בריטית בעלת אותו שם. העונה הראשונה של הסדרה עלתה לאוויר ברשת HBO בתאריך ה-24 בנובמבר 2013 והכילה 6 פרקים, הפרק האחרון בעונה הראשונה שודר ב-29 בדצמבר 2013. הסדרה זכתה לביקורות חיוביות מצד המבקרים.

הסדרה חודשה לעונה שנייה בת 6 פרקים אף היא, ועלתה לאוויר בחודש נובמבר 2014. העונה השלישית והאחרונה עלתה ב-8 בנובמבר 2015.
סקירת סדרה

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון |
| --- | --- | --- | --- | --- | --- |
|  | 1 | 6 | 6 | 24 בנובמבר 2013 | 29 בדצמבר 2013 |
|  | 2 | 6 | 6 | 9 בנובמבר 2014 | 14 בדצמבר 2014 |
|  | 3 | 6 | 6 | 8 בנובמבר 2015 | 13 בדצמבר 2015 |
עלילה

הסדרה עוסקת בחבורת אחיות ואנשי צוות המתמודדים עם אין ספור אתגרים מקצועיים ואישיים באגף גריאטרי לנשים בלבד, בבית חולים קליפורני עמוס. במרכז העלילה נמצאת האחות דידי (ניסי נאש) היא אחות חדשה, מסוג האחיות שלא סובלות "שטויות ומשחקים". דידי נדהמת לגלות שאי ניקוי צואה שהושארה במסדרון על ידי אחד מהמטופלים במחלקה מוביל לנזיפה בה על כך שלא מילאה "דו"ח אירוע". דידי מצוותת ביומה הראשון לאחות הוותיקה דון (אלכס בורסטיין) שמצידה מבלה את זמנה בעבודה באובססיה לגבי האח המפקח פטסי (מל רודריגז), המנסה לנהל גישת עבודה ממוקדת לקוח בהשראת דיסני, תוך כדי שהוא הודף שאלות לגבי המיניות שלו. ומעל כל הכאוס מנצחת ד"ר ג'נה ג'יימס (לורי מטקאלף), רופאה אחראית שמונתה למנהלת האגף בעקבות התמוטטות עצבים פומבית בבית החולים וממשיכה בהתקפות עצבים גם באגף החדש, תוך כדי התנגחות תמידית בפטסי וקידום מחקרה האישי על צואה.
שחקנים ודמויות > שחקנים ראשיים

לורי מטקאלף - ד"ר ג'נה ג'יימס, הרופאה האחראית על המחלקה, אישה לחוצה, מרוכזת בעצמה וחסרת כישורים חברתיים. היא בדרך כלל לא מודעת להתנהגותה הפוגענית כלפי אחרים ומאמינה שהיא יוצרת רושם מקצועי טוב אצל אנשים.
אלכס בורסטיין - האחות דון פורקט, דון היא האחות הראשית במחלקה, לאחרונה עזב אותה בעלה ולקח את המכונית ואת הכלב. היא תמיד עובדת לפי הכללים ומתחנפת אל ד"ר ג'יימס. יש לה מערכת יחסים מורכבת עם פטסי, אף על פי שהוא הומו, אבל נראה שהעניין לא מפריע לה.
ניסי נאש - האחות דניס "דידי" אורטלי, היא אחות שחזרה לעבודה, וחייבת להתמודד עם אתגרי הסעד המודרניים כגון התעסקות במילוי טפסים ותקינות פוליטית. היא האחות האמפתית ביותר כלפי החולים ובני משפחותיהם מכל שאר הצוות, מה שלא פעם מביא אותה לעימותים עם עמיתיה למחלקה, שדאגתם הגדולה יותר היא היצמדות לכללים. דמותה מתוארת כנשואה באושר ואמא לילדים ולמרות זאת חייה מחוץ למחלקה בקושי מתוארים.
מל רודריגז - פטסי דה לה סרדה, הוא אח, אחראי מחלקה חדש, הוא מאוד רגשי ומביך מבחינה חברתית, יש לו מערכת יחסית מורכבת עם דון ומוצג כהומוסקסואל.
שחקנים ודמויות > שחקני משנה

אן מורגן גילברט - בירדי לאמב, קשישה המטופלת במחלקה.
ברנדון פובס - אנתוני רוברטסון, עובד ככוח עזר בבית החולים, מפלרטט בקביעות עם דון.
מארק הרליק - ד"ר פול סטיקלי, עמיתה לעבודה של ד"ר ג'יימס.
לינדסי קראפט - מרגריט מקאו, אחות מתלמדת שהובאה למחלקה על ידי פטסי במסגרת הקמפיין "לשמח מישהו" שייסד.
קיי קאלאן - סוזן דייוורד, מטופלת שמתכננת לרוץ מרתון.
מולי שאנון - פיליס מרמאטן, בתה של קשישה גוססת.
בטי מרפי - פיונה סאליבן, אמה של פיליס המאושפזת במחלקה.
שחקנים ודמויות > שחקני אורח

תלמה הופקינס - בוורלי, האחות האחראית והרצינית של המחלקה שמוחלפת בפרק הראשון על ידי ד"ר ג'יימס.
ג'ון סקוויב - וארלה פאונדר, מטופלת הסובלת מהפרעה דו-קוטבית ומקשה על הצוות הרפוי לטפל בה.
הארי דין סטנטון - לאונרד בטלר, בן זוגה של בירדי.
דניאל סטרן - ריצ'רד ג'יימס, בעלה של ד"ר ג'יימס.
גיטה הול - אינגריד לארסן, מטופלת שוודית שד"ר ג'יימס מגלה בה עניין רפואי.
ביקורת

העונה הראשונה קיבלה ביקורות חיוביות. אתר האינטרנט Rotten Tomatoes מדווח ש-72% מהמבקרים אהבו את הסדרה עם ממוצע הערכה של 7.5/10: "למרות הילדותיות שבטבעה, "מחזיקות מעמד" מוצאת את הצחוק גם בסיטואציה קודרת עם נרטיביים ואפיונים הומוריסטיים אך רגישים".
פרק הפיילוט קיבל ציון של 72% מאתר האינטרנט Metacritic וציין ביקורות חיוביות באופן כללי.
דייוויד ויגאנד מעיתון הסן פרנסיסקו כרוניקל נתן ביקורת חיובית מאוד לסדרה: "ש ערבוב מבריק של חריפות ועליצות בקבלה בסדרה וזו הסיבה שזה עובד כל כך טוב".
באתר האינטרנט The A.V. Club: "הסדרה לוכדת את עבודת הפרך של העבודה והחיים במחלקה זו, אך היא גם תופסת את ההבזקים של היופי, וברגעים אלה יש תחושה שהסדרה צריכה לקבל יותר ממה שמצפה לה".
מהצד השני הסדרה קיבלה גם ביקורות פחות אוהדות, אתר האינטרנט Slant Magazine "הסביבה שבה מוצגת הסדרה היא מאוד מדכאת באופן גורף שרוב ההומור הלא נינוח שבה לא מצחיק".
חניבעל (סדרת טלוויזיה)

| --- | --- |

לוגו הסדרה
 מבוסס על:  הדרקון האדום (ספר), חניבעל, חניבעל: מקור הרוע (ספר) 
 סוגה:  מותחן פסיכולוגי   אימה   מסתורין
 יוצרים:  בריאן פולר 
 שחקנים:  יו דנסי   מאדס מיקלסן   קרולין דברנה   לורנס פישבורן   הטיאן פארק   ג'יליאן אנדרסון
 ארץ מקור:  ארצות הברית 
 שפות:  אנגלית 
 מקום התרחשות:  בולטימור, פלרמו, פירנצה, בלומינגטון, Wolf Trap, קוונטיקו, אוקשטאיטייה 
 מספר עונות:  3 
 מספר פרקים:  39 
 הפקה
 מפיק:  קארול דאן טרוסל   מייקל וואריי
 מפיקים בפועל:  בריאן פולר   מרתה דה לורנטיס   שרה קולטון
 חברת הפקה:  חברת דינו דה לורנטיס   הפקות Living Dead Guy
 הפצה:  Sony Pictures Television, נטפליקס 
 אתר צילומים:  טורונטו, אונטריו, קנדה (עונה ראשונה ושנייה)   פירנצה, איטליה (עונה שלישית)
 צלמים:  ג'יימס הוקינסון   קארים חוסיין
 מוזיקה:  בריאן רייצל 
 אורך פרק:  42 דקות
 שידור
 רשת שידור:  NBC 
 רשת שידור בישראל:  yes Oh
 תקופת שידור מקורית:  4 באפריל 2013 – 29 באוגוסט 2015
 קישורים חיצוניים
 http://www.nbc.com/hannibal
 דף התוכנית ב-IMDb
 
חניבעל היא סדרת טלוויזיה אמריקאית מסוגת פסיכולוגיה-אימה-מתח, שהופקה בידי בריאן פולר לערוץ הטלוויזיה NBC האמריקאית. הדמות הראשית היא חניבעל לקטר, דמות מספריו של תומאס האריס הוא פסיכיאטר במקצועו, קניבל ורוצח סדרתי. הסדרה מתמקדת במערכת היחסים המיוחדת של חניבעל עם ויל גראהם, סוכן FBI לשעבר.
ב-22 ביוני 2015, לאחר שלוש עונות, הודיעה רשת NBC שלא תחדש את הסדרה לעונה נוספת.
עלילה > עונה ראשונה

וויל גרהאם, מורה בעל הפרעת אמפתיה, מתחיל לעבוד עם הFBI. לאחר שהוא יורה ברוצח סידרתי עשר פעמים הוא נשלח לדוקטור חניבעל לקטר, פסיכיאטר וקניבל. במהלך הסדרה מערכת היחסים בין וויל וחניבעל מתהדקת. הם רואים עצמם הורים לאביגיל הובס, הילדה של הרוצח שוויל הרג. במהלך העונה, וויל מתחיל להיות מעורב רגשית במקרי הרצח ומצבו הנפשי מתערער. חניבעל, שמתקשה להתמודד עם רגשותיו לוויל ועם האובססיה המתפתחת שלו כלפיו, מחליט לנצל זאת כדי להעביר את וויל לצד האפל ובכך לקרב אותו אליו. העונה נגמרת בכך שחניבעל מזייף את מותה של אביגיל ומאשים בכך את וויל על ידי כך שהוא מאכיל אותו את האוזן שלה. וויל גראהם מואשם בפשעים של חניבעל ונכנס לכלא.
סקירת סדרה

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון |
| --- | --- | --- | --- | --- | --- |
|  | 1 | 13 | 13 | 4 באפריל 2013 | 20 ביוני 2013 |
|  | 2 | 13 | 13 | 28 בפברואר 2014 | 23 במאי 2014 |
|  | 3 | 13 | 13 | 4 ביוני 2015 | 27 באוגוסט 2015  (קנדה) 29 באוגוסט 2015 (ארצות הברית) |
צוות שחקנים ודמויות > ראשיים

יו דנסי בתפקיד וויל גראהם. מאבחן פלילי ומומחה בלכידת רוצחים סדרתיים, לוויל יכולת דמיון לא רגילה שבאמצעותה הוא מבין איך הפושעים חושבים וכך תופס אותם. במהלך הסדרה וויל נהיה יותר מידי מעורב רגשית במקרי הרצח ומפתח רגשות לחניבעל לקטר.
מאדס מיקלסן בתפקיד ד"ר חניבעל לקטר, פסיכיאטר, רוצח סדרתי, קניבל וגאון קולינרי. חניבעל מפתח רגשות כלפי וויל, דבר שמקשה עליו להמשיך לנהל את חייו כרגיל.
קרולין דברנה בתפקיד ד"ר אלנה בלום, פסיכיאטרית ויועצת ל-FBI. מנהלת יחסים מקצועיים עם לקטר וגראהם. בהמשך הסדרה נכנסת למערכת יחסים עם מרגוט ורג'ר.
הטיאן פארק בתפקיד בוורלי כץ, סוכנת מיוחדת וחוקרת פשעים, מתמחה בניתוח סיבים. בהמשך הסדרה נרצחת על ידי חניבעל לקטר.
לורנס פישבורן בתפקיד ג'ק קרופורד סוכן מיוחד של ה-FBI. ראש מחלקת התנהגות והבוס של גראהם.
ג'יליאן אנדרסון בתפקיד ד"ר בדליה דו מאורייר, הפסיכיאטרית של חניבעל, הותקפה בעבר בידי מטופל של לקטר.
סקוט תומפסון בתפקיד ג'ימי פרייס, חוקר זירת פשע המתמחה בטביעות אצבעות סמויות.
אהרון אברמס בתפקיד בראיין זלר, חוקר זירת פשע.
צוות שחקנים ודמויות > משניים

ראול אספראזה בתפקיד ד"ר צ'ילטון מנהל בית חולים לפושעים פסיכיאטרים.
לארה ג'ין צ'ורוסטקי בתפקיד פרדי לאונדס כתבת ובלוגרית האתר 'רכילות פושעת'.
ריצ'רד ארמיטאג' בתפקיד פרנסיס דולרהייד, רוצח סדרתי המוכר בשם פיית השיניים (עונה 3).
קייסי רוהל בתפקיד אביגיל הובס, בתו ושותפתו של הרוצח הובס, מפתחת יחסי אב-בת עם גראהם.
מייקל פיט בתפקיד מייסון ורגר, אחיה הסדיסט של מרגו ורגר, לא רואה עין בעין עם ד"ר לקטר (עונה 2). בעונה השלישית הוחלף בשחקן ג'ו אנדרסון.
קתרינה איזבל בתפקיד מרגו ורגר, מטופלת של לקטר, סבלה במשך שנים מידיו של אחיה התאום (עונה 2).
אדי איזרד בתפקיד ד"ר אייבל גדעון חשוד ברציחת משפחתו הובל להאמין שהוא המרטש מצ'ספיק על ידי ד"ר צ'ילטון.
ג'ינה טורס בתפקיד פיליס "בלה" קרופורד, אשתו של ג'ק קרופורד וסובלת מסרטן ריאות.
ולדימיר ג'ון קובארט בתפקיד גארט ג'ייקוב הובס, רוצח סדרתי המוכר בשם השרייק ממינסוטה.
אנה קלמסקי בתפקיד מרים לאס, טירונית FBI תחת אחריותו הישירה של ג'ק קרופורד, נעלמה במסתוריות במהלך חקירה אחר המרטש מצ'ספיק.
סינת'יה ניקסון בתפקיד קייד פרארנל, חוקרת של משרד הפיקוח הכללי (עונה 2).
טאו אוקאמוטו בתפקיד צ'יאו, שפחתה של דודה של חניבעל, גברת מוראסאקי (עונה 3).
גלן פלשלר בתפקיד ד"ר קורדל דואמלינג, רופא ויד ימינו של מייסון ורגר (עונה 3).
נינה אריאנדה בתפקיד מולי גראהם, אשתו של ויל (עונה 3).
רוטינה ווסלי בתפקיד רבה מקליין, אישה עוורת שמנהלת יחסים רומנטיים עם פרנסיס דולרהייד מבלי שהיא מודעת לזהותו הפלילית (עונה 3).
עינב ז'ולטי בתפקיד בת הזוג של חניבעל לקטר ואשר אותה הוא בסופו של דבר הורג
צילומים

צילום הסדרה החל בטורונטו, אונטריו, קנדה באוגוסט 2012. העונה הבאה צולמה בטורונטו באוגוסט 2013. צילום העונה השלישית החל באוקטובר 2014 בפירנצה, איטליה ובהמשך נעשה גם בקנדה וצרפת.
הרשימה השחורה

ערך זה עוסק בסדרת טלוויזיה אמריקאית. אם התכוונתם למשמעות אחרת, ראו .
| --- | --- |

לוגו הרשימה השחורה
 סוגה:  דרמה המשכית   פשע
 יוצרים:  ג'ון בוקנקאמפ
 כותבים:  ג'ון בוקנקאמפ
 בימוי:  Michael W. Watkins 
 שחקנים:  ראו רשימה כאן
 פסקול:  ג'יימס ס. לוין
 ארץ מקור:  ארצות הברית
 שפות:  אנגלית
 מספר עונות:  10
 מספר פרקים:  218
 תוכנית המשך:  הרשימה השחורה: גאולה
 הפקה
 מפיק:  אנת'וני ספרקס
 מפיקים בפועל:  ג'ון בוקנקאמפ ג'ון דייוויס ג'ון אייזנגרת' ג'ו קרנאהן
 חברת הפקה:  Davis Entertainment Universal Television
 הפצה:  נטפליקס, Xfinity Streampix 
 אתר צילומים:  ניו יורק
 טכניקת צילום:  מצלמה יחידה
 מוזיקה:  ג'יימס לוין, דייב פורטר 
 אורך פרק:  40 - 45 דקות
 שידור
 רשת שידור:  NBC נטפליקס
 רשת שידור בישראל:  yes Action HOT VOD סלקום tv נטפליקס
 תקופת שידור מקורית:  23 בספטמבר 2013 – 13 ביולי 2023
 קישורים חיצוניים
 www.nbc.com/the-blacklist
 דף התוכנית ב-IMDb
 
הרשימה השחורה (באנגלית: The Blacklist) היא סדרת טלוויזיה אמריקאית מסוגת דרמת פשע של היוצר והמפיק ג'ון בוקנקאמפ. הסדרה עלתה לשידור ב-23 בספטמבר 2013 ברשת NBC.
בפברואר 2022 הסדרה חודשה לעונה עשירית והאחרונה. אשר עלתה לשידור ב-26 בפברואר 2023.
עלילה

ריימונד (רד) רדינגטון (ג'יימס ספיידר), קצין לשעבר בצי ארצות הברית שהפך לפושע נמלט המדורג מזה עשורים בראש רשימת עשרת הנמלטים המבוקשים ביותר על ידי ה-FBI, מתייצב במפתיע במפקדת ה-FBI בוושינגטון ומסגיר את עצמו לידי הסוכן המיוחד הרולד קופר (הארי לניקס).
רדינגטון נלקח למתקן סודי (אנ') של ה-FBI המכונה Post (על שם מיקומו בבית דואר לשעבר), ומצהיר על כוונתו לסייע ל-FBI ללכוד פושעים מסוכנים ביותר שפועלים בחשאי והממשלה כלל אינה מודעת לקיומם. רדינגטון מתנה את שיתוף הפעולה בחסינות מהגשת כתב אישום נגדו, ודורש לעבוד אך ורק עם הסוכנת אליזבת' (ליז) קין (מייגן בון), סוכנת טירונית פרופילאית.
קופר מעוניין להעמיד את הצעתו של רדינגטון למבחן, ורדינגטון מוכיח את עצמו ומסייע לסוכנים לאתר ולהרוג מחבל. רדינגטון חושף שהמחבל הוא אדם אחד מתוך "רשימה שחורה" של פושעים שרדינגטון הכיר במהלך שנותיו כפושע, ושיש לו ול-FBI עניין משותף ללכוד אותם. ה-FBI מסכים לתנאיו של רדינגטון ומקים כוח משימה סודי בהנהגת קופר.
רדינגטון לא מסביר מהו מקור העניין המיוחד שלו בסוכנת קין, והתעלומה מתפתחת ומתגלה בהדרגה לאורך העונות, יחד עם גילויים על בני משפחתה של קין: אמה הביולגית קטרינה רוסטובה (לילה רובינס), אביה המאמץ קונסטנין רוסטוב (אורליך טומסן), סבה דומיניק וילקסון (בריאן דנהי) ובעלה טום, והקשר של כולם לרדינגטון.
הרשימה השחורה שהרכיב רדינגטון ממוספרת, ובכל פרק רדינגטון בדרך כלל בוחר מתוכה שם אחד לפי האינטרס שלו באותו זמן. הפרק מציג את הפושע שנבחר ואת שיטת הפעולה המיוחדת שלו, ומתאר את מאמציהם של רדינגטון וצוות הסוכנים לאתר אותו.
דמויות ושחקנים

ריימונד (רד) רדינגטון (ג'יימס ספיידר): פושע מבוקש ביותר שהפך מיוזמתו למסייע סודי (אנ') המשתף פעולה עם ה-FBI. מכיר היטב פושעים מוכרים ובלתי מוכרים ברחבי העולם והתוודע לפעילויותיהם במסגרת עיסוקו כמתווך בעולם הפשע. לרדינגטון אג'נדה נסתרת במתן הסיוע ל-FBI.
אליזבת' (ליז) קין (עונות 1–8) (מייגן בון): נולדה בשם מאשה רוסטובה למרגלת הק.ג.ב. קטרינה רוסטובה, ונמסרה בגיל צעיר לאימוץ. למדה פרופילאות, הצטרפה לשורות ה-FBI וגויסה לצוות שהוקם עקב הסגרתו העצמית של רדינגטון. לומדת על עברה במהלך הסדרה. אשתו של טום קין.
דונלד רסלר (דייגו קלאטנהוף): סוכן FBI ותיק מקין שעובד לצדה. הוא סוכן מקצועי ביותר אשר עושה כמיטב יכולתו להיצמד לנהלים. רסלר לא מרוצה משיתוף הפעולה עם פושע כמו רדינגטון, אך מכיר בחשיבות ההסכם ועושה את עבודתו נאמנה.
טום קין (ראיין אגולד) (עונות 1–5): נולד בשם כריסטופר הרגרייב, נחטף, נמסר לאימוץ וגדל בשם ג'ייקוב פלפס. אומן להיות מרגל מגיל צעיר. התאהב בליז במסגרת מבצע חשאי בזהות הבדויה "טום קין", והשניים נישאו.
הרולד קופר (הארי לניקס (אנ')): עוזר מנהל ב-FBI בחטיבה לסיכול ולוחמה בטרור. אחראי על צוות הסוכנים שהוקצה לעבודה עם רדינגטון וללכידת פושעים מהרשימה השחורה. מתאמץ להבטיח את המשך שיתוף הפעולה.
סמאר נוואבי (מוז'ן מארנו) (עונות 2–6): נולדה באיראן, ולאחר שהמשטר האיראני רצח את הוריה, נטשה את ארצה והתגייסה למוסד. המוסד השאיל אותה לכוח המשימה והיא מונתה לסגניתו של קופר.
אראם מוג'טבאי (אמיר אריסון (אנ')): סוכן הסוכנות לביטחון לאומי לשעבר. קופר גייס אותו לכוח המשימה בשל המומחיות שלו במחשבים. עובד בעיקר בין כותלי האתר הסודי, ולעיתים יוצא לשטח עם שותפיו בעת הצורך.
מירה מאליק (פרמינדר נגרה) (עונה 1): סוכנת CIA שמצטרפת לכוח המשימה ב-FBI.
דמבה זומה (הישאם תאופיק (אנ')): שומר הראש של רדינגטון ואיש סודו האישי. בעונות האחרונות של הסדרה הופך לסוכן FBI החבר בכוח המשימה.
אלינה פארק (לאורה סון) (עונות 7–9) סוכנת FBI שמצטרפת לכוח המשימה.
סקירת הסדרה

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון | דירוג | ממוצע צופים (במיליונים) |
| --- | --- | --- | --- | --- | --- | --- | --- |
|  | 1 | 22 | 22 | 23 בספטמבר 2013 | 12 במאי 2014 | 30 | 14.95 |
|  | 2 | 22 | 22 | 22 בספטמבר 2014 | 14 במאי 2015 | 14 | 13.76 |
|  | 3 | 23 | 23 | 1 באוקטובר 2015 | 19 במאי 2016 | 22 | 11.19 |
|  | 4 | 22 | 22 | 22 בספטמבר 2016 | 18 במאי 2017 | 30 | 9.25 |
|  | 5 | 22 | 22 | 27 בספטמבר 2017 | 16 במאי 2018 | 42 | 8.41 |
|  | 6 | 22 | 22 | 3 בינואר 2019 | 17 במאי 2019 | 54 | 7.17 |
|  | 7 | 19 | 19 | 4 באוקטובר 2019 | 15 במאי 2020 | 50 | 6.88 |
|  | 8 | 22 | 22 | 13 בנובמבר 2020 | 23 ביוני 2021 | 51 | 5.47 |
|  | 9 | 22 | 22 | 21 באוקטובר 2021 | 27 במאי 2022 | 50 | 4.77 |
|  | 10 | 22 | 22 | 26 בפברואר 2023 | 13 ביולי 2023 | 60 | 3.83 |
ביקורות

הביקורות בנוגע לסדרה היו אוהדות ברובן. המבקרים שיבחו בעיקר את משחקו של הכוכב הראשי ג'יימס ספיידר. מבקרים נוספים התרשמו מן התפניות המפתיעות בעלילה וטענו שעל אף שהסדרה לא ממציאה את הגלגל, היא מביאה עמה משב רוח רענן. ג'יימס ספיידר היה מועמד לפרס גלובוס הזהב לשנת 2014 על משחקו בסדרה.